ඔගී ඇන්ඩ් ද කොක්‍රෝචස්
ඔගී ඇන්ඩ් ද කොක්‍රෝචස්  (ඔගී සහ කැරපොත්තෝ) යනු සීලාම් (Xilam) සහ ගෝමන්ට් ෆිල්ම් කම්පනි (Gaumont Film Company) විසින් නිශ්පාදිත සජීවීකරණය කරන ලද හාස්‍යමය ප්‍රංශ කාටූන් මාලාවකි.

සාරාංශය
කථාව කේන්ද්‍රගත වන්නේ ඔගී නම්, කෑමට හා රූපවාහිනිය නැරඹීමට කැමති, නිල් පැහැ පූසෙකු සහ එම නිවසේම වසන කැරපොත්තන් තිදෙනෙකු වන ජෝයි, ඩිඩී සහ මාකි වටායි. මේ කැරපොත්තන් තිදෙනා නිතරම ඔගීව කරදර වල පටලවමින් සතුටු වෙයි. බොහෝ විට කථාව අවසන් වන්නේ  ඔගී ජයගන්නා ආකාරයෙනි. නමුත් ඔගී ජය නොගන්නා අවස්ථාද ඇත.

වර්ථමානයේ ඔගී ඇන්ඩ් ද කොක්‍රෝචස්  කාටූන් මාලාව දරුවන් අතර පමණක් නොව තරුණ පිරිස් අතරද අතිශය ජනප්‍රිය වී තිබෙන්නේ එහි තිබෙන හාස්‍යජනක බව නිසා සහ අනන්‍ය ලක්ෂණ නිසාවෙනි. කාටූනයේ දෙබස් භාවිතය අවම අතර සියළු විස්තර, රූප හා පසුබිම් සංගීතය ආශ්‍රයෙන් හුවා දක්වයි.

ප්‍රධාන චරිත
 ඔගී තරමක් තරබාරු නිල් පැහැ පූසෙකි. ඔගී සාමාන්‍යයෙන් කෑමට හා රූපවාහිනිය නැරඹීමට කැමති, නිතරම කැරපොත්තෝ තිදෙනා පසුපස පන්නන චරිතයකි.

 ජෝයි, දම් පැහැ ශරීරයක්, දම් පැහැ දකුණු ඇසක් හා කහ පැහැ වම් ඇසක් හිමි, බොහෝ විට කැරපොත්තන් තිදෙනා අතර නායකයා ලෙස පෙනී සිටින චරිතයකි.

 මාකි අළු පැහැ ශරීරයක්, කොළ පැහැ හිසක් හිමි, කැරපොත්තෝ තිදෙනා අතර උසම චරිතය වෙයි.

 ඩිඩී තැඹිලි පැහැ හිසක්, තරබාරු ශරීරයක්, හිමි කැරපොත්තෙකු වෙයි.

 ජැක් යනු කෙළ පැහැ ශරීරයක් හිමි ඔගී ගේ ඥාතියෙකු වන අතර ඔගී ට වඩා සම්පූර්ණයෙන්ම වෙනස් චරිතයකි.   

 බොබ් යනු දුඹුරු පැහැ නපුරු බුල්ඩෝග් කෙනෙකි. ඔගී ගේ අසල්වැසියාද වෙයි.

 මොනිකා යනු ඔගීගේ නිවුන් සහෝදරියයි.

 ඔලිවියා ඔගී ගේ නව අසල්වැසියෙකු වන අතර ඔගී ගේ ආදරවන්තිය ලෙස හුවා දක්වයි.

 ලේඩි කේ සමහර කථාංග තුල දැකගත හැකි චරිතයකි.
 ටෙරා සමහර කථාංග තුල දැකගත හැකි චරිතයකි.

අනෙකුත් මාධ්‍ය

ඇල්බම
2010 සැප්තැම්බර් 6 වන දින නිකුත් කල ප්‍රංශ ඇල්බමයකි.

සඟරා කලාප
2009 දී සහ 2011 දී ප්‍රංශයේ ඔගී සම්බන්ද සඟරා කලාප 3 ක් නිකුත් විය.
 n°1 : 11 ජුලි 2009
 n°2 : 21 ඔක්තෝම්බර් 2009
 n°3: 14 ජනවාරි 2011

චිත්‍රපට
2013 අගෝස්තු 7 දින ඔගී ඇන්ඩ් ද කොක්‍රෝචස්  නමින් චිත්‍රපටයක් නිකුත් විය.

ජාත්‍යන්තර විකාශය

මේවාද බලන්න
ද අමේසින් වර්ල්ඩ් ඔෆ් ගම්බෝල්

මූලාශ්‍ර

භාහිර සබැදි
 Official website 
 Website of the producer Xilam 

French animated television series